চলবে রক্ষণাবেক্ষণের কাজ, রবিবার বন্ধ থাকবে হুগলি সেতু!

ওয়েব ডেস্ক : চলবে রক্ষণাবেক্ষণের কাজ (Maintenance work)। তার জন্য ৮ ফেব্রুয়ারি ফের বন্ধ থাকতে চলেছে দ্বিতীয় হুগলি সেতু (Hooghly Bridge)। জানা গিয়েছে, সেদিন সকাল ৬টা থেকে সন্ধে ৬টা পর্যন্ত অর্থাৎ ১২ ঘন্টা বন্ধ রাখা হবে এই সেতু। লালবাজারের তরফে জানানো হয়েছে, সন্ধ্যা ৬টার পর গাড়ি চলাচলের জন্য ফের খুলে দেওয়া হবে সেতু।

লালবাজারের তরফে বিবৃতিতে বলা হয়েছে, রবিবার বেয়ারিং–সহ একাধিক গুরুত্বপূর্ণ অংশের কাজ চলবে সেতুতে। ফলে নিরাপত্তার স্বার্থে যান চলাচল বন্ধ রাখার সিদ্ধান্ত নেওয়া হয়েছে। এর ফলে রবিবার বিদ্যাসাগর সেতু (Vidyasagar Setu) বন্ধ থাকার কারণে যানবাহনগুলি ঘুরিয়ে দেওয়া হবে বিকল্প পথে।

আরও খবর : অঙ্গনওয়াড়ির খাবারে পোকা! ক্ষোভে ফেটে পড়লেন অভিভাবকরা

মূলত, হাওড়া এবং কলকাতাকে সংযোগ করে বিদ্যাসাগর সেতু (Vidyasagar Setu)৷ এই সেতু যানবাহন চলার জন্য অত্যন্ত গুরুত্বপূর্ণ। তবে এই প্রথম নয়, কয়েকমাস ধরে বিদ্যাসাগর সেতুতে চলছে রক্ষণাবেক্ষণের কাজ। অন্যদিকে, কাজের দিনে ব্রিজ বন্ধ থাকলে সমস্যায় পড়তে পারেন নিত্যযাত্রীরা। সেই কারণে রবিবার করেই এই মেরামতের কাজ করা হয়। গত জানুয়ারি মাসে ১৬ ঘন্টার জন্য বন্ধ রাখা হয়েছিল এই সেতু। এবার ১২ ঘন্টার জন্য বন্ধ রাখা হবে বিদ্যাসাগর সেতু।

বিদ্যাসাগর সেতুর রক্ষণাবেক্ষণের কাজ করে হুগলি রিভার ব্রিজেস কমিশনার্স (Hooghly River Bridges Commissioners)। রক্ষণাবেক্ষণের জন্য ১৯৬৯ সালে এই সংস্থা তৈরি হয়। বর্তমানে এইচআরবিসি সেতুটির রক্ষণাবেক্ষণ ও টোল আদায়ের দায়িত্ব পালন করছে।

দেখুন অন্য খবর :